stanford-oval/wikipedia huggingface dataset:
เจ้าหญิงลาละฮ์ อัสมาอ์

เจ้าหญิงลาละฮ์ อัสมาอ์ (อังกฤษ: Princess Lalla Asma of Morocco; อาหรับ: الأميرة لالة أسماء; ประสูติเมื่อวันที่ 29 กันยายน 2508 ณ ราบัต ประเทศโมร็อกโก) เป็นพระราชธิดาพระองค์ที่ 3 และ 2 ใน สมเด็จพระราชาธิบดีฮะซันที่ 2 และ เจ้าหญิงลัลลา ลาติฟะฮ์ เป็นสมเด็จพระขนิษฐาใน สมเด็จพระราชาธิบดีมุฮัมมัดที่ 6 แห่งโมร็อกโก พระองค์ทรงศึกษาในโรงเรียนประจำในราบัต
เสกสมรส

พระองค์ทรงเสกสมรสกับ คาลิด บูเชนฟอร์ฟ เมื่อวันที่ 5 พฤศจิกายน 2529 มีพระบุตร 2 คนคือ
มูลัย ยาซิด บูเชนฟอร์ฟ
ลัลลา นูไฮลา บูเชนฟอร์ฟ
เจ้าหญิงลัลลา อัสมา ทรงปฏิบัติพระกรณียกิจในเรื่องการคุ้มครองสัตว์สงวนในประเทศและต่างประเทศ และ มูลนิธิสำหรับเด็กพิการทางการได้ยิน
แหล่งข้อมูลอื่น

"Lalla Asma" (สเปน) by Fernando Orgamides, El País; retrieved 6 November 2010.
เดอะไลน์

| เดอะไลน์ The Line ذا لاين |
| --- | --- |
นคร


พิกัด: 28°17′15″N 34°50′42″E﻿ / ﻿28.28750°N 34.84500°E﻿ / 28.28750; 34.84500
ประเทศ:  ซาอุดีอาระเบีย
จังหวัด: แคว้นตะบูก
เมือง: นีโอม
ประกาศ: 10 มกราคม 2021; 3 ปีก่อน (2021-01-10)
ผู้ก่อตั้ง: มุฮัมมัด บิน ซัลมาน
ศูนย์กลาง: ทำเนียบซาอุด
การปกครอง
 • ประธาน: นาซมี อัล-นัสเซอร์
พื้นที่
 • ทั้งหมด: 34 ตร.กม. (13 ตร.ไมล์)
ขนาด
 • ความยาว: 170 กิโลเมตร (110 ไมล์)
 • ความกว้าง: 0.2 กิโลเมตร (0.1 ไมล์)
ความสูง: 500 เมตร (1,600 ฟุต)
เขตเวลา: UTC+03 (เวลามาตรฐานอาระเบีย)
เว็บไซต์: เว็บไซต์ทางการ
เดอะไลน์ (อาหรับ: ذا لاين; อังกฤษ: The Line) เป็นเมืองอัจฉริยะเชิงเส้นที่ถูกนำเสนอในประเทศซาอุดิอาระเบียในเมืองนีโอม แคว้นตะบูก ซึ่งกำลังอยู่ในระหว่างการก่อสร้าง โดยได้รับการออกแบบให้ไม่มีรถยนต์ ถนน หรือการปล่อยก๊าซคาร์บอนไดออกไซด์ เมืองที่มีความยาว 170 กิโลเมตร (110 ไมล์) นี้เป็นส่วนหนึ่งของโครงการซาอุดิวิชัน 2030 ซึ่งซาอุดิอาระเบียอ้างว่าจะสร้างงาน 380,000 ตำแหน่งและเพิ่มมูลค่า 48,000 ล้านเหรียญสหรัฐให้กับจีดีพีของประเทศ เดอะไลน์จะเป็นการพัฒนาโครงการครั้งแรกในนีโอม ซึ่งเป็นเมืองที่วางแผนไว้ด้วยมูลค่า 5 แสนล้านเหรียญ แผนของเมืองคาดว่าจะมีประชากร 9 ล้านคน
แหล่งข้อมูลอื่น

เว็บไซต์ทางการ
NEOM | THE LINE - New Wonders for the World ที่ยูทูบ released July 25, 2022
Saudi Arabia announces plans for car-free linear city called The Line, 170 kilometres-long as Part of Neom Project เก็บถาวร 2021-03-23 ที่ เวย์แบ็กแมชชีน
เซวตา

| เซวตา Ceuta (สเปน) |
| --- | --- |
นครปกครองตนเอง
อ่าวจอดเรือเซวตา มองจากภูเขาอาโช
   ธง ตราอาร์ม
คำขวัญ: Siempre Noble, Leal y Fidelísima Ciudad de Ceuta ("นครทรงคุณธรรม จงรักภักดี และซื่อสัตย์ยิ่งแห่งเซวตา")
เพลง: เพลงเซวตา
แผนที่ประเทศสเปนแสดงที่ตั้งเซวตา
พิกัด: 35°53′18″N 5°18′56″W﻿ / ﻿35.88833°N 5.31556°W﻿ / 35.88833; -5.31556
ประเทศ:  สเปน
การตั้งถิ่นฐานครั้งแรก: ศตวรรษที่ 5 ก่อนคริสต์ศักราช
การปกครองของชาวมุสลิมสิ้นสุด: 14 สิงหาคม 1415
การยกให้แก่สเปน: 1 มกราคม 1668
ธรรมนูญการปกครองตนเอง: 14 มีนาคม 2538
ผู้ก่อตั้ง: ชาวเบอร์เบอร์หรือชาวพิวนิก
การปกครอง
 • ประเภท: นครปกครองตนเอง
 • องค์กร: สภาบริหาร
 • นายกเทศมนตรี-ประธาน: ฆวน เฆซุส บิบัส (พรรคประชาชน)
พื้นที่
 • ทั้งหมด: 18.5 ตร.กม. (7.1 ตร.ไมล์)
อันดับพื้นที่: ที่ 18
ความสูง: 10 เมตร (30 ฟุต)
ความสูงจุดสูงสุด: 349 เมตร (1,145 ฟุต)
ประชากร (2559)
 • ทั้งหมด: 84,519 คน
 • ความหนาแน่น: 4,600 คน/ตร.กม. (12,000 คน/ตร.ไมล์)
 • อันดับประชากร: ที่ 19
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาฤดูร้อนยุโรปกลาง)
รหัสไปรษณีย์: 51xxx
รหัส ISO 3166: ES-CE
ภาษาราชการ: ภาษาสเปน
นักบุญองค์อุปถัมภ์: แม่พระแห่งแอฟริกาและดานีเยเล ฟาซาเนลลา
สภานิติบัญญัติ: กอร์เตสเฆเนราเลส
ที่นั่ง ส.ส.: 1 คน (จากทั้งหมด 350 คน)
ที่นั่ง ส.ว.: 2 คน (จากทั้งหมด 264 คน)
เว็บไซต์: นครปกครองตนเองเซวตา
เซวตา (สเปน: Ceuta) หรือ ซับตะฮ์ (อาหรับ: سبتة) เป็นนครปกครองตนเองแห่งหนึ่งของประเทศสเปนในแอฟริกาเหนือ ตั้งอยู่บริเวณชายฝั่งด้านใต้ของช่องแคบยิบรอลตาร์ มีเนื้อที่ประมาณ 28 ตารางกิโลเมตร ประเทศโมร็อกโกได้อ้างกรรมสิทธิ์เหนือเมืองนี้รวมทั้งเมลียาและหมู่เกาะเล็ก ๆ ของสเปนในทะเลเมดิเตอร์เรเนียน
การบริหาร

นครปกครองตนเองเซวตามีสถานะอยู่ระหว่างเมืองทั่วไปกับแคว้นปกครองตนเองในประเทศสเปน ก่อนหน้าที่จะได้รับสิทธิ์ในการปกครองตนเองนั้น เมืองนี้เคยขึ้นอยู่กับจังหวัดกาดิซในแคว้นปกครองตนเองอันดาลูซิอามาก่อน
เซวตาเป็นส่วนหนึ่งของดินแดนในสหภาพยุโรป และเคยเป็นเมืองท่าปลอดภาษีก่อนที่จะสเปนจะเข้าร่วมสหภาพยุโรปในปี พ.ศ. 2529 ปัจจุบันเมืองนี้มีระบบอัตราภาษีต่ำภายในระบบการเงินยุโรป (European Monetary System)
เจ้าหญิงลัลลา ลาติฟะฮ์

| เจ้าหญิงลัลลา ลาติฟะฮ์ |
| --- | --- |
เจ้าหญิงพระชนนี
ประสูติ: พ.ศ. 2488–2489 ใกล้เมืองเคนีฟรา ประเทศโมร็อกโก
สิ้นพระชนม์: 29 มิถุนายน พ.ศ. 2567 (78 ปี) กรุงราบัต ประเทศโมร็อกโก
พระภัสดา: สมเด็จพระราชาธิบดีฮะซันที่ 2 (พ.ศ. 2504–2542) มุฮัมมัด เมดีอูรี (พ.ศ. 2543–2567)
พระบุตร: เจ้าหญิงลัลลา มัรยัม สมเด็จพระราชาธิบดีมุฮัมมัดที่ 6 เจ้าหญิงลัลลา อัสมา เจ้าหญิงลัลลา ฮัสนา เจ้าชายมูลัย รอชิด
ราชวงศ์: อะลาวีย์ (เสกสมรส)
เจ้าหญิงฮัจญา ลัลลา ลาติฟะฮ์ สกุลเดิม อะมะฮ์ซูน (อาหรับ: لالة لطيفة أمحزون‎; เบอร์เบอร์: ⵍⴰⵍⵍⴰ ⵍⴰⵟⵉⴼⴰ ⴰⵎⵃⵣⵓⵏ; พ.ศ.  2489 – 29 มิถุนายน พ.ศ. 2567) อดีตพระราชชายาในสมเด็จพระราชาธิบดีฮะซันที่ 2 และเป็นพระราชชนนีในสมเด็จพระราชาธิบดีมุฮัมมัดที่ 6 แห่งโมร็อกโก โดยพระองค์ถูกเรียกขานว่า "พระชนนีแห่งมวลเจ้าฟ้า" (mother of the royal children)
ทั้งนี้พระองค์ได้รับการคุ้มครองด้านสิทธิส่วนบุคคลสูงยิ่งโดยเฉพาะในประเทศโมร็อกโก หนังสือพิมพ์โมร็อกโกฉบับหนึ่งที่มีชื่อว่าอัลอะยัม (Al Ayam) เคยพยายามที่จะเผยแพร่พระรูปของพระองค์อันขัดต่อกฎหมายโมร็อกโก (สอดคล้องกับพระราชกฤษฎีกาว่าด้วยสื่อสิ่งพิมพ์ พ.ศ. 2499 ที่ระบุว่าห้ามมิให้เผยแพร่พระฉายาลักษณ์หรือพระรูปของเชื้อพระวงศ์โดยมิได้รับพระบรมราชานุญาต)
พระประวัติ

เจ้าหญิงลัลลา ลาติฟะฮ์ มีพระนามเดิมว่า ฟาฏิมะฮ์ อะมะฮ์ซูน เป็นธิดาของผู้นำชาวเบอร์เบอร์เผ่าซาเยน (Zayane) พระองค์ได้อภิเษกสมรสกับสมเด็จพระราชาธิบดีฮะซันที่ 2 เมื่อปี พ.ศ. 2504 และได้รับการเฉลิมพระนามเป็น เจ้าหญิงลัลลา ลาติฟะฮ์ ทั้งนี้ก็เพื่อป้องกันการสับสนกับเจ้าหญิงลัลลา ฟาฏิมะฮ์ พระชายาพระองค์แรกในสมเด็จพระราชาธิบดีฮะซันที่ 2 และเป็นพระญาติของเจ้าหญิงลัลลา ลาติฟะฮ์เอง
สมเด็จพระราชาธิบดีฮะซันที่ 2 และเจ้าหญิงลัลลา ลาติฟะฮ์ มีพระราชโอรส-ธิดาด้วยกัน 5 พระองค์ ได้แก่
เจ้าหญิงลัลลา มัรยัม (26 สิงหาคม พ.ศ. 2505) เสกสมรสและหย่ากับฟุอาด ฟีลาลี มีพระบุตรด้วยกัน 2 คน
สมเด็จพระราชาธิบดีมุฮัมมัดที่ 6 (21 สิงหาคม พ.ศ. 2506) อภิเษกสมรสกับเจ้าหญิงลัลลา ซัลมา มีพระราชบุตรด้วยกัน 2 พระองค์
เจ้าหญิงลัลลา อัสมา (29 กันยายน พ.ศ. 2508) เสกสมรสกับคาลิด บูเชนตูฟ มีพระบุตรด้วยกัน 2 คน
เจ้าหญิงลัลลา ฮัสนา (19 พฤศจิกายน พ.ศ. 2510) เสกสมรสกับคาลิด เบนฮัรบิต มีพระบุตรด้วยกัน 2 คน
เจ้าชายมูลัย รอชิด (27 มิถุนายน พ.ศ. 2513) เสกสมรสกับอูม กัลทูม บูฟาแร็ส
หนึ่งในพระพี่น้องของพระองค์ คือ นายพลเมดบูฮ์ ฮัมมู อะมะฮ์ซูน (Medbouh Hammou Amahzoune) ถูกประหารพร้อมกับนายทหารระดับสูงอีก 9 นาย เนื่องจากมีส่วนร่วมในความพยายามก่อรัฐประหารสมเด็จพระราชาธิบดีฮะซันที่ 2 ในห้วงวันเฉลิมพระชนมพรรษาครบ 42 ปี ณ พระราชวังฤดูร้อน การประหารดังกล่าวได้รับการถ่ายทอดสดผ่านสถานีโทรทัศน์ของรัฐบาลเมื่อวันที่ 13 กรกฎาคม พ.ศ. 2514
หลังสมเด็จพระราชาธิบดีฮะซันที่ 2 เสด็จสวรรคต พระองค์ได้เสกสมรสกับมุฮัมมัด เมดีอูรี (Mohamed Mediouri) อดีตราชองครักษ์ของอดีตพระราชสวามี
เมื่อต้นเดือนสิงหาคม พ.ศ. 2565 เจ้าหญิงลัลลา ลาติฟะฮ์ มีพระอาการพระประชวรและเข้ารับการรักษาในโรงพยาบาลในประเทศฝรั่งเศส จากนั้นสมเด็จพระราชาธิบดีมุฮัมมัดที่ 6 เสด็จพระราชดำเนินไปทรงเยี่ยมพระราชชนนี
สิ้นพระชนม์

เจ้าหญิงลัลลา ลาติฟะฮ์ สิ้นพระชนม์ในกรุงราบัต ประเทศโมร็อกโก เมื่อวันที่ 29 มิถุนายน พ.ศ. 2567 พระราชพิธีพระศพจัดขึ้นเป็นการส่วนพระองค์ในวันเดียวกันนั้นเอง ณ อาคารโถงประดิษฐานพระศพมูเลย์ เอล-ฮัซซัน ตั้งอยู่ภายในพื้นที่พระราชวังหลวงกรุงราบัต สถานเอกอัครราชทูตและสถานกงสุลสหราชอาณาจักรในโมร็อกโกลดธงครึ่งเสาแสดงความอาลัยต่อการสิ้นพระชนม์ของเจ้าหญิงพระราชชนนี โดยสองประเทศแรกที่ได้ส่งสาส์นแสดงความอาลัยมายังสมเด็จพระราชาธิบดีคือ สหรัฐอาหรับเอมิเรตส์ และแอลจีเรีย
ฮัมซะฮ์ อิบน์ อับดุลมุฏฏอลิบ

| ฮัมซะฮ์ حمزة |
| --- | --- |
อะมีร อะซาดุลลอฮ์ (ราชสีห์ของอัลลอฮ์) เศาะฮะบะฮ์ ผู้พลีชีพเพื่อศาสนา

เลขาธิการแห่งสงครามของรัฐอิสลามประจำเมืองมะดีนะฮ์
ถัดไป: คอลิด อิบน์ อัลวะลีด

ประสูติ: ค.ศ.570 มักกะฮ์, แคว้นฮิญาซ, อาระเบีย ฮัมซะฮ์ อิบน์ อับดุลมุฏฏอลิบ
สวรรคต: 22 ธันวาคม ค.ศ.624 ในช่วงสงครามอุฮุด ภูเขาอูฮุด
คู่อภิเษก: Salma Daughter of Al-Milla Khawla bint Qays
พระราชบุตร: Umama Amir ibn Hamaza Yaala ibn Hamza Umara ibn Hamza และอีกมากมาย
حمزة
ราชวงศ์: บนูฮาชิม
พระราชบิดา: อับดุลมุฏฏอลิบ อิบน์ ฮาชิม
พระราชมารดา: ฮาละฮ์ บินต์ วูฮัยบ์
ศาสนา: อิสลาม ก่อนหน้านั้น พหุเทวนิยมอาหรับ
อาชีพ: เศาะฮะบะฮ์ Military officer
ฮัมซะฮ์ อิบน์ อับดุลมุฏฏอลิบ  (อาหรับ: حمزة ابن عبد المطّلب) (ค.ศ.570–625) เป็นเศาะฮะบะฮ์ และเป็นลุงของศาสดา (نَـبِي) มุฮัมมัด
ชื่อตอนที่ยังอยู่ในวัยเด็กคือ "อบูอุมามะฮ์" (أَبُو عُمَارَةَ) และ "อบูยะอฺลา" (أَبُو يَعْلَى). โดยมีสมญานามว่า ราชสีห์ของอัลลอฮ์ (أسد الله) และ ราชสีห์แห่งสวรรค์ (أسد الجنّة) ส่วนศาสดามุฮัมมัดได้ให้สมญานามว่า ซัยยิดุช-ชุฮาดา’ (سَـيِّـدُ الـشُّـهَـدَاء  "หัวหน้าของผู้สละชีพ")
ครอบครัว > บิดามารดา

พ่อของฮัมซะฮ์ชื่อว่าอับดุลมุฏฏอลิบ อิบน์ ฮาชิม อิบน์ อับดุลมะนาฟ อิบน์ กุซ็อย จากเผ่ากุเรชในเมืองมักกะฮ์ แม่ของชื่อว่า ฮาละฮ์ บินต์ วะฮับ จากกลุ่มบนูซุครอของเผ่ากุเรช
ฮัมซะฮ์แก่กว่ามุฮัมหมัด 4 ปี แต่ซุบัยร์แย้งในฮะดีษว่า "ตุวัยบะฮได้เลื้ยงดูทั้งฮัมซะฮ์และมุฮัมหมัด" อิบน์ ซัยยิด จึงสรุปว่าฮัมซะฮ์แก่กว่ามุฮัมหมัดแค่ 2 ปี โดยหลังจากนั้นเขาพูดว่า "มีแต่พระองค์เท่านั้นที่รู้" อิบน์ ฮะญัร บันทึกว่า: "ฮัมซะฮ์เกิดก่อนมูฮัมหมัดประมาณ 2 - 4 ปี"
ฮัมซะฮ์มีความสามารถในการต่อสู้, ยิงธนู และศึกสงคราม
ครอบครัว > การแต่งงานและลูกหลาน

ฮัมซะฮ์แต่งงานสามครั้งและมีลูกหกคนได้แก่
ซัลมา บินต์ อุมัยส์
อุมามะฮ์ บินต์ ฮัมซะฮ์
ซัยนับ บินต์ อัล-มิลลา
อามีร อิบน์ ฮัมซะฮ์
บักร์ อิบน์ ฮัมซะฮ์ เสียชีวิตตั้งแต่เด็ก
เคาละฮ์ บินต์ ก็อยส์
ยาลา อิบน์ ฮัมซะฮ์
อุมามะฮ์ อิบน์ ฮัมซะฮ์
อะตีกะฮ์ บินต์ ฮัมซะฮ์
บัรรา บินต์ ฮัมซะฮ์
เข้ารับอิสลาม

เขาเข้ารับอิสลามในช่วงปลายปี 615 หรือต้นปี 616 ในขณะที่เขากลับมาจากการล่าสัตว์ในทะเลทราย ได้มีคนบอกเขาว่าอบูญะฮัลได้ "ทำร้ายและต่อว่าท่านศาสดา" "ต่อว่าศาสนาของท่านและพยายามทำให้ท่านขายหน้า" แต่มุฮัมหมัดก็ไม่ตอบโต้อะไรทั้งสิ้น ฮัมซะฮ์จึง "รู้สึกโกรธ" และ "รีบไปหาอบูญะฮัล"ที่กะอ์บะฮ์ ขณะที่อบูญะฮัลกำลังนั่งอยู่กับผู้อาวุโส เขาจึงตีอบูญะฮัลด้วยคันธนูของเขา แล้วพูดว่า "เจ้าจะยังทำร้ายเขามั้ย ถ้าฉันอยู่ในศาสนาของเขาและพูดเหมือนอย่างที่เขาพูดล่ะ? ชกฉันสิถ้าเจ้ากล้า!" คนข้าง ๆ อบูญะฮัลพยายามจะช่วยเขา แต่อบูญะฮัลพูดว่า "ปล่อยให้อบูอุมารา [ฮัมซะฮ์] อยู่คนเดียวเถอะ ขอสาบานต่อพระเจ้า ข้าได้ดูถูกหลานชายของเขาอย่างมาก" หลังจากเหตุการณ์ครั้งนั้น ฮัมซะฮ์ได้เข้าไปในบ้านอัล-อัรกอมและเข้าอิสลาม
ประสบการทางทหาร > ครั้งแรก

มุฮัมมัดได้ส่งฮัมซะฮ์พร้อมกับคนขี่ม้า 30 คนไปที่อ่าวแถวแคว้นญุฮัยนะฮ์เพื่อหยุดคารวานชาวกุเรชที่กลับจากซีเรีย ฮัมซะฮ์ได้พบอบูญะฮัลที่กำลังคุมกองคารวานพร้อมกับคนขี่ม้า 300 คนที่ชายหาด มัจดี อิบน์ อัมร์ อัล-ญุฮัยมีได้พูดแทรกว่า "สำหรับเขาคือสันติภาพทั้งคู่" และทั้งสองกลุ่มจึงแยกจากกันโดยไม่มีการต่อสู้ใด ๆ ทั้งสิ้น
เสียชีวิต

ฮัมซะฮ์พลีชีพในสงครามอุฮุดเมื่อวันที่ 22 มีนาคม ค.ศ.625 (3 เชาวาล ฮ.ศ.3) ขณะที่มีอายุ 59 ปี (จันทรคติ)
ฮัมซะฮ์ถูกฆ่าโดยวะฮ์ชี อิบน์ ฮัรบ์ทาสชาวอบิสสิเนียของฮินด์ บินต์ อุตบะฮ์ภายใต้สัญญาว่าเขาจะเป็นอิสระถ้าเขาฆ่าฮัมซะฮ์ได้ เนื่องจากเธอแค้นที่ฮัมซะฮ์ฆ่าลุงของเธอที่สงครามบะดัร
หลังจากนั้นวะฮ์ชีได้เปิดท้องและนำตับให้ฮินด์ บินต์ อุตบะฮ์ และเธอเคี้ยวตับของเขาแล้วคายทิ้ง "จากนั้นเธอทำลายร่างกายของฮัมซะฮ์โดยนำบางส่วนจากร่างกายมาทำสร้อยข้อเท้า, สร้อยคอ และจี้ แล้วนำมันกลับไปที่มักกะฮ์"
มุฮัมมัดได้กล่าวว่า "ฉันเห็นมลาอิกะฮ์ (เทวทูต) กำลังอาบน้ำให้ฮัมซะฮ์ในสวรรค์"
ดูเพิ่ม

อับดุลมุฏฏอลิบ
บนูฮาชิม
กุเรช
เดอะ เมสเซจ
สุสานของฮัมซะฮ์ใกล้เทือกเขาอุฮุด
อิมามะฮ์

อิมามะฮ์ (อาหรับ: إمامة) หรือ ตำแหน่งการเป็นผู้นำ ตัวแทนท่านศาสดา (ศ) ถือเป็นหนึ่งในหลักศรัทธาของอิสลามนิกายชีอะฮ์ และเนื่องจากความสำคัญยิ่งยวดของหลักศรัทธาข้อนี้ พวกเขาจึงมีชื่อเรียกอีกชื่อหนึ่งว่า กลุ่มอิมามียะฮ์
คำว่า อิมามะฮ์ ตามรากศัพท์ภาษาอาหรับ หมายถึง ผู้นำ และตามจริงแล้วทุกประชาชาติและกลุ่มชนไม่สามารถอยู่ได้โดยปราศจากผู้นำ
หลักศรัทธาชองนิกายชีอะฮ์ : เตาฮีด, นุบูวัต, มะอาด, อัดล์ และอิมามะฮ์
บรรดาชีอะฮ์จะอ้างอิงความเชื่อทั้งหมดของพวกเขาจากโองการในพระมหาคัมภีร์อัลกุรอานและในเรื่องของอิมามะฮ์ก็เช่นเดียวกัน
อิมามะฮ์-ตำแหน่งผู้นำในคัมภีร์อัลกุรอาน

ในโองการที่24 ซูเราะห์ อัสสัจญ์ดะฮ์ ได้กล่าวไว้ว่า:
وَجَعَلْنَا مِنْهُمْ أَئِمَّةً يَهْدُونَ بِأَمْرِنَا لَمَّا صَبَرُوا وَكَانُوا بِآيَاتِنَا يُوقِنُونَ
อัส-สัจญ์ดะฮฺ - 24
และเราได้จัดให้มีหัวหน้าจากพวกเขา เพื่อจะได้ชี้แนะแนวทางที่ถูกต้องตามคำบัญชาของเรา ในเมื่อพวกเขามีความอดทนและพวกเขาเชื่อมั่นต่ออายาตทั้งหลายของเรา
ในซูเราห์ อัลบะเกาะเราะฮ์ โองการที่124ก็ได้กล่าวไว้เช่านเดียวกันว่า:
وَإِذِ ابْتَلَىٰ إِبْرَاهِيمَ رَبُّهُ بِكَلِمَاتٍ فَأَتَمَّهُنَّ قَالَ إِنِّي جَاعِلُكَ لِلنَّاسِ إِمَامًا قَالَ وَمِن ذُرِّيَّتِي قَالَ لَا يَنَالُ عَهْدِي الظَّالِمِينَ   
อัลบะเกาะเราะฮ์ -  124
และจงรำลึกถึง ขณะที่พระเจ้าของอิบรอฮีมได้ทดสอบเขา ด้วยพระบัญชาบางประการ แล้วเขาก็ได้สนองตามพระบัญชานั้นโดยครบถ้วน พระองค์ตรัสว่า แท้จริงข้าจะให้เจ้าเป็นผู้นำมนุษย์ชาติ เขากล่าวว่า และจากลูกหลานของข้าพระองค์ด้วย พระองค์ตรัสว่า สัญญาของข้านั้นจะไม่ได้แก่บรรดาผู้อธรรม.
อิมามะฮ์ (ตำแหน่งผู้นำ) ในฮะดีษ

ในตำราฮะดีษของสายอะฮลิซซุนนะฮ์  ศอเฮียะฮ์บุคคอรีและศอเฮียะฮ์มุสลิม, มุสนัด ตอยาลีซี และ อะฮ์หมัด อิบนิ ฮันบัล, ซุนันติรมีซี และ อิบนิ มาญะฮ์ และตำราอ้างอิงฮะดีษอื่น ๆ ระบุไว้ว่าท่านศาสดา (ศ) ได้กล่าวกับอิมามอาลีว่า: เจ้าสำหรับข้าเปรียบเสมือนฮารูนสำหรับอิบรอฮีม แตกต่างกันตรงที่หลังจากฉันจะไม่มีนบีอีกแล้วเท่านั้น
จำนวนของอิมาม

ชีอะฮ์อ้างอิงรายงานจากจาบิร อันศอรี และจากรายงานของท่านอื่น ๆ มีความเชื่อว่าอิมามทั้งหมดมีสิบสองท่านซึ่งถูกเลือกจากพระองค์อัลลอฮ์ (ซ.บ.) และได้รับการแต่งตั้งตั้งแต่ในยุคของศาสดามุฮัมมัด (ศ) นักวิชาการบางท่านอ้างอิงประเด็นการเป็นอิมามจาะฮะดีษษะกอลัยน์ ตัวอย่างเช่น ท่านมุสลิมบันทึกไว้ในตำราฮะดีษของเขาว่ารายงานจากท่านญาบิรบิน ษะมะเราะห์ ที่กล่าวว่าฉันได้ยินมาจากท่านศาสดา (ศ) ว่าท่านกล่าวว่า :
ศาสนานี้จะดำเนินสืบต่อไปจนกว่าจนกว่าอิมามทั้งสิบสองท่านจะขึ้นมาดำรงค์ตำแหน่งคอลีฟะฮ์, ซึ่งคอลีฟะฮ์เหล่านี้ล้วนมาจากเผ่ากุเรชทั้งสิ้น.
ในริวายัตอีกบทหนึ่ง ศาสดา (ศ) ได้กล่าวว่า : การงานของประชาชาติในยุคนี้จะราบรื่นเสมอจนกว่าคอลีฟะฮ์ทั้งสิบสองท่านนี้จะจากไป
รายชื่ออิมามทั้งสิบสองท่าน

ชีอะฮ์อ้างอิงรายงานจาก จาบิร อันศอรี และจากรายงานของท่านอื่น ๆ มีความเชื่อว่าอิมามทั้งหมดมีสิบสิงท่านซึ่งถูกเลือกจากพระองค์อัลลอฮ์ (ซ.บ.) และแต่งตั้งตั้งแต่ในยุคของท่านศาสดามุฮัมมัด (ศ) นักวิชาการบางท่านอ้างอิงประเด็นการเป็นอิมามจาะฮะดีษษะกอลัยน์ ตัวอย่างเช่น ท่านมุสลิมบันทึกไว้ในตำราฮะดีษของเขาว่ารายงานจากท่านจาบิรบิน ษะมะเราะห์ ที่กล่าวว่าฉันได้ยินมาจากท่านศาสดา (ศ) ว่าท่านกล่าวว่า:
ศาสนานี้จะดำเนินสืบต่อไปจนกว่าจนกว่าอิมามทั้งสิบสองท่านจะขึ้นมาดำรงค์ตำแหน่งคอลีฟะฮ์, ซึ่งคอลีฟะฮ์เหล่านี้ล้วนมาจากเผ่ากุเรชทั้งสิ้น.
ในริวายัตอีกบทหนึ่งทานศาสดา (ศ) ได้กล่าวว่า:การงาานของปราชาชาติในยุคนี้จะราบรื่นเสมอจนกว่าคอลีฟะฮ์ทั้งสิบสองท่านนี้จะจากไป
รายชื่อมีดังต่อไปนี้:
อิมามญุวัยนีรายงานจากอับดุลลอฮ์ อิบนิอับบาส ว่าทานศาสดา (ศ) กล่าวว่า:
ฉันเป็นหัวหน้าของบรรดาอัมบิยา (ศาสดา) ทั้งหลายและอลี อิบนิ อบีตอลิบเป็นหัวหน้าของเอาศิยา (ตัวแทนศาสดา) ทั้งหลายและเอาศิยาเหล่านี้มีทั้งหมดสิบสองท่านคนแรกของพวกเขาคืออลี อิบนิ อบี ฎอลิบ และคนสุดท้ายของพวกเขาคือ มะฮ์ดี.
อิมามญุวัยนยังรายงานต่อจากสายรายงานเดิมอีกว่าฉันได้ยินจากศาสดา (ศ) ที่ท่านกล่าว่า:
ฉัน อลี และ ฮะซัน และบุตรอีกเก้าคนจากเชื้อสายของฮุเซน คือผู้บริสุทธิ์ และไร้มลทิน.
1-อาลี อิบน์ อะบี ฏอลิบ บุตรของอะบูฏอลิบ ผู้เป็นลูกพี่ลูกน้องของนบีมุฮัมมัด นบีได้ชุบเลี้ยงมาตั้งแต่ยังเยาว์ เป็นผู้แรกที่ศรัทธาต่อศาสนาอิสลาม ภายหลังสมรสกับท่านหญิงฟาฏิมะฮ์ ธิดานบีมุฮัมมัด
2-ฮะซัน บุตรของอะลีย์ และฟาฏิมะหฺ
3- ฮุเซน บุตรของอะลีย์ และฟาฏิมะหฺ น้องชายของฮะซัน
4-อาลี ซัยนุลอาบิดีน บุตรอิมามที่3
5- มุฮัมมัด อัลบากิร บุตรอิมามที่ 4
6-ญะอฺฟัร อัศศอดิก บุตรอิมามที่ 5
7-มูซา อัลกาซิม บุตรอิมามที่ 6
8-อาลี อัรริฎอ บุตรอิมามที่ 7
9- อัตตะกีย์ บุตรอิมามที่ 8
10-อัลฮาดี บุตรอิมามที่ 9
11- ฮะซัน อัลอัสกะรีย์ บุตรอิมามที่ 10
12-มุฮัมมัด อัลมะฮ์ดี บุตรอิมามที่ 11
รายชื่ออิมามทั้งสิบสองท่าน > คุณสมบัติต่าง ๆ

ความบริสุทธิ์ :   ปราศจากความผิดบาปของอิมามทั้งสิบสองท่านรวมถึงท่านศาสดาและท่านหญิงฟาติมะฮ์ทั้งหมดเป็นสิบสี่ท่าน, จากนัยยะและการอธิบายของโองการตัฎฮีรหมายถึงโองการที่33 ซูเราะห์ อะห์ซฺาบ บ่งชี้ว่าพวกท่านเหล่านี้ปราศจากความผิดบาปทุกประเภทอย่างไม่มีเงื่อนไขใด ๆ ไม่ว่าจะเป็นบาปเล็กหรือบาปใหญ่ก็ตามเพราะการเป็นผู้นำและแบบฉบับนั้นจะต้องเป็นผู้ที่ปราศจากข้อผิดพลาดทุกประการจึงจะเป็นข้อพิสูจน์สำหรับผู้อื่นได้.
ความยุติธรรม :
ความรู้ :
การเป็นข้อพิสูจน์ :
การเป็นผู้นำ :
รายชื่ออิมามทั้งสิบสองท่าน > หน้าที่ความรับผิดชอบ

1- การเป็นศูนย์กลางทางด้านศาสนา
ในมุมมองของชีอะฮ์ หลังจากการบัญญัติทางศาสนาเสร็จสิ้นแล้วโดยท่านศาสดา (ศ) อิมามมะอฺศูม (อ) จะเป็นผู้ที่ถ่ายทอดและอรรฐาธิบายวิชาการทางศาสนาในเรื่องปลีกย่อยต่าง ๆ ที่ต้องได้มาจากผู้ที่ปราศจากการบิดเบือนหรือคลาดเคลื่อนจากข้อเท็จจริงแก่ประชาชน
2- การเป็นผู้นำ-ผู้ปกครองของสังคม :
ความเป็นผู้นำคำนี้ถือเป็นคำที่เข้าใจเหมือนกันในหมู่มุสลิมทั้งชีอะฮ์และอะฮ์ลิซซุนนีะฮ์ หมายถึงการยอมรับว่าสังคมจะต้องมีบุคคลหนึ่งที่มาเป็นผู้นำทางสังคมโยที่ฝ่ายอะฮ์ลิซซุนนะฮ์จะเรียกโยใช้คำว่า (คอลีฟะฮ์) โดยที่พวกเขายอมรับว่าให้มีตำแหน่งนี้จากากรเลือกโดยตัวแทนของสังคมหมายถึงเหล่าสาวกในยุคนั้น (ชูรอ) วึ่งณตอนนั้นถือเป็นประเด็นถกเถียงและขัดแย้งกันอย่างมากในหมู่สาวกของท่าศาสดา (ศ) ถึงขั้นที่มีสาวกบางท่านยกดาบฟาดฟัดกันเพื่อได้มาซึ่งตำแหน่งนี้, แต่ในมุมมองของชีอะฮ์ บุคคลดังกล่าวจะต้องมีคุณสมบัติต่าง ๆ ที่เหมาะสมทั้งมนด้านของความรู้ความเข้าใจอย่างถ่องแท้ต่อศาสนา, ต้องเป็นผู้บริสุทธิ์, เป็นผู้ที่มีความยุติธรรมและมีหลักฐานยืยยันการเป็นตัวแทนของเขาเพื่อที่จะสามารถวินิจฉัยและชี้นำอิสลามได้อย่างถูกต้องและตามมาซึ่งหน้าที่ของประชาชนในการยอมรับและปฏิบัติตามลำดับต่อไป
ตามที่โองการ 59 ซูเราะห์นิซาอ์ :
บรรดาผู้มีศรัทธา! จงเชื่อฟังอัลลอฮฺ และเชื่อฟังศาสนทูต และผู้ปกครองในหมู่พวกเธอเถิด แต่ถ้าพวกเธอขัดแย้งกันในสิ่งใด ก็จงนำสิ่งนั่นกลับไปยังอัลลอฮฺและศาสนทูต หากพวกเธอศรัทธาต่ออัลลอฮฺและวันปรโลก นั่นแหละเป็นสิ่งที่ดียิ่งและเป็นการกลับไปที่สวยงามยิ่ง
และโองการที่55ซูเราะห์มาอิดะฮ์:
อันที่จริง มิตรของพวกเธอนั้นคืออัลลอฮฺ และศาสนทูตของพระองค์และบรรดาผู้มีศรัทธาที่ดำรงไว้ซึ่งการนมาซ และชำระซะกาต และขณะเดียวกันพวกเขาก็เป็นผู้ก้มรุกูอฺ
3- การเป็นผู้นำทางจิตวิญญาณ:
หมายถึงการที่พวกท่านสามารให้การอนุเคราะห์และช่วยเหลือผู้อื่นได้เนื่องจากฐานันดรอันสูงส่งที่พวกท่านมีณเอกองค์อัลลอฮ์ (ซ.บ.)
รายชื่ออิมามทั้งสิบสองท่าน > การดำรงตำแหน่งในยุคสมัยต่าง ๆ ของพวกท่าน :

ช่วงเริ่มต้นของตำแหน่งอิมามะฮ์จนยุคของการเร้นกายของอิมามท่านที่สิบสองมีสี่ยุคสมัยดังต่อไปนี้:
ยุคของมีอยู่ของอิมาม เริ่มตั้งแต่สมัยของอิมามอลี (อ) จนถึงการเร้นกายของอิมามมะฮ์ดี (อ)
ยุคของการเร้นกาย เริ่มตั้งแต่การเร้นกายระยะสั้นของอิมามมะฮ์ดีย์ (อ) ครอบคลุมระยะยาวไปจนถึงช่วงการปรากฏตัวของท่าน.
ยุคของการปรากฏตัวของอิมามท่านที่สิบสอง เริ่มตั้งแต่หารปรากฏตัวของท่านไปจนถึงการสิ้นสุดการปกครองของท่าน.
ยุคของริจอัต  เริ่มตั้งแต่การกลับมาของเอาลิยาบางท่านจนวันสิ้นสุดของโลกดุนยานี้.
รายชื่อผู้ดำรงค์ตำแหน่งสิบสองท่านในปีต่าง ๆ

อาลี อิบน์ อะบี ฏอลิบ ตั้งแต่ 632-661 ฮ.ศ.
ฮะซัน อับมุจะตะบา     ตั้งแต่ 661-670 ฮ.ศ.
ฮุเซน อัชชะฮีด           ตั้งแต่ 670-680 ฮ.ศ.
อาลี ซัยนุลอาบิดีน        ตั้งแต่ 680-712 ฮ.ศ.
มุฮัมมัด อัลบากิร         ตั้งแต่ 712-732 ฮ.ศ.
ญะอฺฟัร อัศศอดิก        ตั้งแต่ 732-765 ฮ.ศ.
มูซา อัลกาซิม             ตั้งแต่ 765-799 ฮ.ศ.
อาลี อัรริฎอ                  ตั้งแต่ 799-817 ฮ.ศ.
มุฮัมมัด อัตตะกีย์      ตั้งแต่ 817-835 ฮ.ศ.
อาลี อันนะกี                 ตั้งแต่  835-868 ฮ.ศ.
อะซัน อัลอัสการี         ตั้งแต่ 868-874 ฮ.ศ.
ฮุจจะตุ้ล มะฮดีย์         ตั้งแต่ 874 ฮ.ศ.จนถึงปัจจุบัน
บรรณานุกรม

کتابخانه امامت เก็บถาวร 2018-05-22 ที่ เวย์แบ็กแมชชีน سید علی حسینی میلانی
امامت.com/library/persian-book/imam-logy امام‌شناسی، تالیف علامه‌آیت‌الله حاج‌سیّدمحمّدحسین حسینی‌طهرانی مجموعه‌ای است از بحث‌های تفسیری، فلسفی، روائی، تاریخی، اجتماعی دربارهٔ امامت و ولایت بطور کلّی.
امامت.com/library/persian-book/hayat-ol-gholoob حیات القلوب جلد ۵: امام شناسی تالیف علامه مجلسی (رحمه الله) .
عصمت เก็บถาวร 2006-05-06 ที่ เวย์แบ็กแมชชีน، جعفر سبحانی
سیری در سیره ائمه اطهار เก็บถาวร 2007-03-03 ที่ เวย์แบ็กแมชชีน، مرتضیٰ مطهری
اعتقاد ما เก็บถาวร 2007-09-29 ที่ เวย์แบ็กแมชชีน، ناصر مکارم شیرازی
PDF کتاب المراجعات، ترجمه سردار کابلی، در پایگاه‌اینترنتی تراث
PDF کتاب المراجعات เก็บถาวร 2010-07-27 ที่ เวย์แบ็กแมชชีน، ترجمهٔ محمد جعفر امامی، در پایگاه‌اینترنتی شبکه ثامن เก็บถาวร 2010-07-27 ที่ เวย์แบ็กแมชชีน
الامامةوالتبصرة من الحیرة أبی الحسن علی بن الحسین بن بابویه القمی
تصحیح إعتقادات الإمامیة شیخ المفید
التعجب من أغلاط العامة فی مسألة الإمامة الشیخ القاضی أبی الفتح محمد بن علی بن عثمان الکراجکی
เผ่าญะอะลีน

| --- | --- |
นักรบจากเผ่าญะอะลีน
ประชากรทั้งหมด
4,000,000
ภูมิภาคที่มีประชากรอย่างมีนัยสำคัญ
ลุ่มน้ำแม่น้ำไนล์ระหว่างคาร์ทูมกับอะบูฮะมัด
ภาษา
ภาษาอาหรับสำเนียงซูดาน
ศาสนา
อิสลามนิกายซุนนี
ญะอะลีน, ญะอะลียะฮ์, ญะอะลียีน หรือ ญะอัล (อาหรับ: جعليون) เป็นชนเผ่าชาวนูเบียในประเทศซูดานที่ถูกแปลงเป็นอาหรับ โดยสืบเชื้อสายจากอิบรอฮีม ญะอัล ขุนนางอับบาซียะฮ์ที่มาจากฮิญาซและแต่งงานกับชาวนูเบีย ญะอัลเป็นลูกหลานของอัลอับบาส ลุงของศาสดามุฮัมมัด ญะอะลีนเคยครอบครองดินแดนทั้งสองฝั่งแม่น้ำไนล์จากคาร์ทูมถึงอะบูฮะมัด เผ่านี้เคยพูดภาษานูเบียสำเนียงของตนเอง แต่ภาษานั้นสูญพันธ์ุในปลายคริสต์ศตวรรษที่ 19 นักการเมืองชาวซูดานหลายคนมาจากแนวร่วมชนเผ่าญะอะลีน
วรรณกรรม

Adams, William Y. (1977). Nubia. Corridor to Africa. Princeton University. ISBN 0691093709.
Holt, P. M. (1970). "The Nilotic Sudan".  ใน P. M. Holt; Ann K. S. Lambton; Bernard Lewis (บ.ก.). The Cambridge History of Islam. Vol. 2A. Cambridge University.
Ibrahim, Abdullahi Ali (1988). "Breaking the Pen of Harold Macmichael: The Ja'aliyyin Identity Revisited". The International Journal of African Historical Studies. African Studies Center. 21 (2): 217–231. doi:10.2307/219934. JSTOR 219934.
Kramer, Robert S.; Lobban Jr., Richard A.; Fluehr-Lobban, Carolyn (2013). Historical Dictionary of the Sudan. The Scarecrow. ISBN 978-0810861800.
Wilson, Sir Charles W. (1888), "On the Tribes of the Nile Valley, North of Khartum", Journal of the Royal Anthropological Institute of Great Britain and Ireland, 17: 3–25, doi:10.2307/2841664, JSTOR 2841664 (see pages 16 and 17)
เราะบีอุลเอาวัล

| --- | --- |
 ปฏิทินฮิจเราะห์  
 มุฮัรร็อม  เศาะฟัร  เราะบีอุลเอาวัล  เราะบีอุษษานี  ญุมาดัลอูลา  ญุมาดัษษานี  เราะญับ  ชะอ์บาน  เราะมะฎอน  เชาวาล  ษุลเกาะอ์ดะฮ์  ษุลฮิจญ์ญะฮ์: 
เราะบีอุลเอาวัล (อาหรับ: رَبِيع ٱلْأَوَّل) เป็นเดือนที่ 3 ในปฏิทินฮิจเราะห์ เรียกกันอีกชื่อหนึ่งว่า "เดือนเมาลิด" เพราะเป็นเดือนที่ท่านนบีมุฮัมมัดประสูติ
เมาฏินี (เพลงประพันธ์โดยเลวิส แซนบากา)

| --- | --- |
موطني
เพลงชาติของ อิรัก
ทำนอง: เลวิส แซนบากา, ค.ศ. 1958 (1958)
รับไปใช้: ค.ศ. 1958 (1958)
รับไปใช้ใหม่: ค.ศ. 2003 (2003)
เลิกใช้: ค.ศ. 1965 (1965), ค.ศ. 2004 (2004)
ก่อนหน้า: "อัสซะลามุลมะละกี" (1958) "อัรฎุลฟุรอตัยน์" (2003)
ถัดไป: "วัลลอฮ์ซะมานยาซิลาฮี" (1965) "เมาฏินี" (2004)

ตัวอย่างเสียง
ฉบับทำนองไฟล์ ช่วยเหลือ
 
"เมาฏินี" (อาหรับ: موطني) เป็นเพลงชาติอิรักหลังโค่นล้มระบอบกษัตริย์อิรักในปี พ.ศ. 2501 ใช้เมื่อปี พ.ศ. 2501–2508 และหลังจากนั้นกลับมาใช้ใหม่ในปี พ.ศ. 2546–2547 เพลงนี้เป็นเพียงเพลงบรรเลงอย่างเดียวและไม่มีเนื้อร้องทำนองโดยเลวิส แซนบากา
มีการนำเพลงนี้กลับมาใช้ใหม่ในระยะเวลาสั้น ๆ หลังการโค่นล้มรัฐบาลเผด็จการซัดดัม ฮุสเซนในปี พ.ศ. 2546
เมดิเตอร์เรเนียนเกมส์ 1951

| การแข่งขันกีฬาเมดิเตอร์เรเนียนเกมส์ครั้งที่ 1 |
| --- | --- |

เมืองเจ้าภาพ:  อะเล็กซานเดรีย ประเทศอียิปต์
จำนวนประเทศ: 10
จำนวนนักกีฬา: 734
ประเภทกีฬา: 91 รายการใน 14 ประเภทกีฬา
พิธีเปิด: 5 ตุลาคม ค.ศ. 1951
พิธีปิด: 20 ตุลาคม ค.ศ. 1951
ประธานพิธี: พระเจ้าฟารุกที่ 1
สนามกีฬาหลัก: สนามกีฬาอะเล็กซานเดรีย
บาร์เซโลนา 1955 → 
กีฬาเมดิเตอร์เรเนียนเกมส์ 1951 (อาหรับ: ألعاب البحر الأبيض المتوسط 1951) การแข่งขันนี้จัดขึ้นที่อะเล็กซานเดรีย ประเทศอียิปต์
ประเทศที่เข้าร่วมการแข่งขัน

| 0 | 1 | 2 |
| --- | --- | --- |
|   อียิปต์ (243)   สเปน (36)   ฝรั่งเศส (42)   กรีซ (129)   อิตาลี (99) |   เลบานอน (48)   มอลตา (3)   ซีเรีย (65)   ตุรกี (52)   ยูโกสลาเวีย (17) |    |